རྭ་མདོའི་ཡུལ་གྱི་གནས་བསྟོད་དོ་མཚར་དད་པའི་
གྲུ་ཆར་འཇོ་བའི་སྤྲིན་ཕུད་ཞེས་
བྱ་བ་བཞུགས་སོ། །
ཨོཾ་སྭ་སྟི།
ཀ་ཡེ་གསོན་དང་དྲུང་ཡིག་ཆེན་མོ་ལགས། །
ཁ་བ་གངས་རིས་བསྐོར་བའི་བོད་ཡུལ་གྱི། །
ག་ནས་བལྟས་ཀྱང་ཡིད་མཐུན་གནས་འདི་རུ། །
ང་རང་ལྷག་པར་སྤྲོ་བའི་གནས་བསྟོད་འགའ། །
ཅ་ཅོས་དབྱངས་ཀྱིས་འགྲེམས་ལ་ཉན་མ་སུན། །
ཆ་ཕྱོགས་གང་ནས་བལྟས་ཀྱང་ཡིད་སྤྲོ་བའི། །
ཇ་མིང་གོང་མ་ཆེན་མོས་ངོ་མཚར་ཀུན། །
ཉ་ལྟར་འཁྱུག་པའི་ཐུགས་ཀྱིས་ཉེར་གཟིགས་ཏེ། །
ཏ་ལའི་ལྗོན་པའི་གསེབ་ཏུ་དུག་སྣ་དང་། །
ཐ་ཀར་ས་ཕབ་བྱས་ཏེ་མ་འོངས་པ། །
ད་ལྟའི་དུས་འདྲ་ལུང་བསྟན་མཁྱེན་ལགས་སམ། །
ན་གཞོན་མིག་གསལ་བདག་གིས་བལྟས་པའི་ཚེ། །
པ་ཏྲ་བཞིན་དུ་ལྗོན་གསལ་གཡས་འཁྱིལ་བའི། །
ཕ་རོལ་ལོགས་རི་རིན་ཆེན་སྤུངས་འདྲ་བ། །
ལང་སྤྱོད་བཞིན་འདོད་དགུའི་ལོངས་སྤྱོད་ལ། །
105

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
མ་ཐོགས་ལོངས་སུ་སྤྱོད་པའི་རྟེན་འབྲེལ་ཡོད། །
ཙནྡྲའི་འོད་ལ་འཁུ་བའི་ལྷག་བསམ་གྱིས། །
ཚ་རོང་ལྟེ་བ་གནས་འདིར་བསྔགས་བརྗོད་ན། །
ཛམ་ལྷ་ནག་པོ་གནས་པའི་རི་བོ་ལེགས། །
ཝ་ལེར་གཡོན་རིའི་ངོས་ལ་ཕར་བལྟས་ན། །
ཞལ་གདངས་གཤིན་རྗེའི་མ་ཧེ་འགྱིང་འདྲ་ངེས། །
ཟ་མཁས་གསེར་གྱི་ཉ་མོ་གདོང་སྤྲོད་ཡོད། །
འ་འུར་འཇིགས་པའི་སྒྲར་སྟོན་གཤིན་རྗེའི་གནས། །
ཡ་མཚན་སྡེ་ཞིག་ཆགས་པའི་རྟེན་འབྲེལ་ཡོད། །
རྭ་མདོ་ཞེས་གྲགས་གསེར་ལྡན་སྒེག་མོ་འདིར། །
ལ་དང་ས་སྐྱོན་ཕུང་བས་གནོད་མ་བྱུང་། །
ཤ་ཟ་མཁའ་འགྲོ་གནས་པའི་རྒྱབ་ཀྱི་རི། །
ས་འཛིན་གཞི་རུ་འབྲུག་མོ་བབ་པ་འདྲ།།
ཧ་ཅང་བརྒྱུད་པའི་འབྲུག་རྔ་རིང་བ་ཡོད། །
ཨ་རེ་ཡུན་དུ་ཆགས་པའི་རྟེན་འབྲེལ་ཡིན། །
ཨེ་གོ་མདུན་རི་རྨ་བྱའི་གདུགས་འདྲ་བ། །
ཧེ་རུ་ཀ་དཔལ་ལྷ་ཡི་ཕོ་བྲང་ཡིན། །
ཨ་མཚར་རི་མོར་བཀོད་པའི་ཡུལ་ལྗོངས་འདིར། །
ཧ་ལའི་དུག་སོགས་བཏབ་པ་སོས་གྱུར་པས།
ས་འདི་བཟང་ངོ་ཤེས་པའི་ཆེད་དང་འདྲ། །
ཤ་ཚ་སྙན་པའི་གཏམ་འདི་ཡིད་ལ་རྣོགས། །
གཞན་ཡང་གནས་ཀྱི་བསྟོད་པ་འགའ་སྒྲོགས་ན། །
གཡོན་ཕྱོགས་རི་ཆུང་ཨ་ཡིག་གང་འདྲ་བ། །
106

བསྟོད་ཚོགས་ཀྱི་སྐོར།
དགྲ་ལྷའི་འོང་ལྡན་གནས་པའི་བླ་རི་ཡིན། །
རིང་མིན་དགྲ་ལས་རྒྱལ་བའི་རུ་མཚོན་ཆེ། །
སྲིད་པའི་རྩེ་མོར་བསྒྲེངས་པའི་རྟེན་འབྲེལ་ཡོད། །
མདུན་དུ་ཆུ་བོ་ཆེན་པོ་དྲག་རྒྱུག་པས། །
དཔལ་འབྱོར་ཕུན་ཚོགས་བང་དུ་བླུགས་པ་ཡོད། །
གཡས་གཡོན་ལམ་དང་ཆུ་ཕྲན་བབ་པ་སོགས། །
ས་ལ་གནོད་པ་བྱུང་བ་ངས་མ་རྟོགས། །
མ་འོངས་རྗེན་འཆར་གཟིགས་པའི་སྐྱབས་རྗེ་རྣམས། །
མགྲིན་གཅིག་ས་འཛིན་བུ་མོ་འདི་ཀོ་བསྔགས།
དེ་ཕྱིར་བདག་ཀྱང་མ་གསང་དྲང་བོའི་སྒོས། །
གནས་ཀྱི་ཕྱི་ནང་བསྟོད་པ་གསལ་བོར་བརྗོད། །
སྔོ་ལྗང་མརྒད་མདོག་འཛིན་གོས་གྱོན་ཞིང་། །
་ཚོགས་ལྗོན་པའི་རྒྱན་གྱིས་རབ་མཛེས་པའི། །
འཇོ་སྒེག་གཟི་མདངས་རྒྱས་པའི་ས་འཛིན་མོའི། །
མགུལ་བའི་རྒྱན་གྱུར་དོན་ལྡན་མུ་ཏིག་འཕྲེང་། །
ལྷག་བསམ་དར་གྱི་སྲད་བུ་ལ་བརྒྱུས་ཏེ། །
ཕྱི་ནང་གསང་བའི་གྲངས་འཛིན་ཟུང་ཅིག་དང་། །
གསལ་བྱེད་རིན་ཆེན་ཨ་ལོང་གིས་མཛེས་པའི། །
ངོ་མཚར་གཏམ་གྱི་འཕྲེང་འདི་ཨེ་མ་ཧོ། །
ཞེས་པ་འདི་ཡང་ལྷོ་རྒྱུད་ས་ཡི་སྙིང་བོ་རྭ་མདོ་ཞེས་པའི་གནས་འདིར་བསྟོད་འདོད་ཡོད་ཐོག ཉེ་གནས་
དྲུང་ཆེན་བློ་བཟང་བསྟན་འཛིན་གྱིས་ཆོས་སྡེ་ཆེན་པོ་དཔལ་ལྡན་སྨྲ་བའི་སེང་གེའི་གླིང་གི་གནས་བསྟོད་ཅིག་
དགོས་ཚུལ་བསྐུལ་ཞིང་ངང་འཁྲིགས་པ་ལྟར་ཡོད་པས། སྔ་མགྱོགས་སུ་འདི་ཉིད་དབེན་གནས་མཁའ་སྤྱོད་རྩེར་
ཤར་མར་སྦྱར་བའི་བྱེད་པོ་༧མི་ཕམ་དབྱངས་ཅན་སྒེག་པའི་རྡོ་རྗེའོ། །
107

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།